شەفەق نیوز/ تۊژینەوە نووەیلە دەریخستنە زیادکردن ماس ئەرا سیستم خوەراکی رووژان کاریگەری فرەیگ لەبان داوەزین پەستان خۊین  وە جۊر سروشتیگ دروسکەێد.
بەرزەوبۊین پەستان خۊین رخ تۊشبۊین وە بیماریەیل دڵ و دەمارە خۊینەیلە زیادکەێد ک بوودە مدووی جەڵتەی دڵ و مێشک، باوجی وەجۊر سروشتیگ لەری ماس  نواگیری لە بەرزەوبۊین پەستان خۊین کریەێد.
ماس ماددە وەلفەت بەخشەگان، کالیسیۆم، مەگنیسیۆم و پۆتاسیۆمی هالەناوی، وە گشتی سوود تەندروسی فرەیگ ئەرا لەش دیرێد وەتایبەتی ئەرا ئەو کەسەیلە وەدەس بەرزی پەستان خۊین نڵن، دەسمیەتی ڕێکخسن و داوەزین پەستان خۊین دەێد، لە ئەنجام تۊژینەوەگە دەرچگە ئەو کەسەیلە ماس لە سیستم خوەراکی رووژانەیان هەس پەستان خۊینیان وە جۊر وەرچەویگ کەمترە لەو کەسەیلە ماست نێخوەن.
